महाराष्ट्र में इमारत गिरने के 26 घंटे बाद 60 वर्षीय महिला को जिंदा निकाला
महाराष्ट्र के म्हाड कस्बे में तारक गार्डन इमारत हादसे के करीब 26 घंटे बाद मंगलवार रात को एनडीआरएफ ने मलबे से 60 वर्षीय महिला को जिंदा निकाला।
मुंबई: महाराष्ट्र के म्हाड कस्बे में तारक गार्डन इमारत हादसे के करीब 26 घंटे बाद मंगलवार रात को एनडीआरएफ ने मलबे से 60 वर्षीय महिला को जिंदा निकाला। अधिकारी ने बताया कि सोमवार शाम को गिरी पांच मंजिला इमारत के मलबे में मेहरुनिस अब्दुल हमीद काजी दब गई थीं। वह पांचवें तल पर रहती थीं।अधिकारी ने बताया कि मलबे के हिस्से में हरकत होने पर राष्ट्रीय आपदा मोचन बल (NDRF) के जवानों ने रात करीब नौ बजकर 95 मिनट पर काजी को निकाला और अस्पताल भेजा। इससे पहले एनडीआरएफ ने हादसे के 19 घंटे बाद चार साल के बच्चे को मलबे से जिंदा निकाला था।इस हादसे में अब तक 13 लोगों की मौत हुई है एवं तीन और लोगों के फंसे होने की आशंका है।